دیره دؤیمه (اویون)

ديره‌دؤيمه — آذربايجاندا اساساً بايراملاردا و ديگر ائل شنليکلرينده گنجلر و اوشاقلار آراسيندا گئنيش ياييلميش قديم اويون نؤوعودور.

 عومومي معلومات 
بو اويونو اوشاقلارلا ياناشي جاوانلار دا اويناييرلار. "ديره دؤيمه" اويونو ناخچيواندا "جيزيق توتماسي" ، موغان بؤلگه‌سينده "جيزيقدان چيخما" ، باکيدا "قاييش چاپدي" ("قاييش آلدي")، گؤي‌چايدا"توُرا اوينو" ("تولادؤيدو") و س. آدلارلا معلومدور. آذربايجان ائتنوقرافياسي، باکي-2007، "شرق-غرب" نشرياتي. اوچ جيلدده. اوچ جيلد. ص. 482.  ISBN 978-9952-34-152-2 

 اويونون قورولوشو 
اوشاقلار ايکي دسته‌يه آيريليب، بير دايروي جيزگي چکير و قورعه آتيرلار. قورعه هانسي دسته‌يه دوشسه او دسته مره‌يه (دايره‌يه) گيرير. اوشاقلار هره‌سي آياغي‌نين آلتينا بير توققا قويور. دايره‌دن کناردا قالانلار توققاني گؤتورمگه چاليشيرلار. دايره‌ده‌کي لر ايسه آياقلا وورور، توققالاري گؤتورمگه يول وئرميرلر. دايره‌‌نين ايچريسينده اولانلار کنارداکيلاردان بيريني آياقلا وورسا، دايره‌ده‌کي اوشاقلار کنارا چيخير، کنارداکيلار دايره‌يه گيريرلر. کنارداکي اويونچو ايچريده‌کيلردن بيريني الي ايله توتوب دايره‌دن چيخارا بيلسه، اونو بير نفره حواله ائديب ساخلادير و يييه‌سيز قالميش توققاني گؤتورمگه جهد ائدير. بو زامان ايچريده‌کي لر هم اؤز توققالاريني، هم ده چؤلده‌کي يولداشلاري‌نين توققاسيني قورومالي اولورلار. ياخود عکسينه، ايچريده‌کيلر چؤلده‌کيلردن بيريني فندله توتوب دايره‌يه سالسالار، دسته‌لر يئرلريني دييشمه‌لي اولورلار. دايره‌دن کنارداکي اوشاقلاردان بيري توققاني اله کئچيرسه، دايره‌‌نين ايچريسينده اولان اوشاقلاري توققا ايله وورور، آياقلاري آلتينداکي توققالاري کنارا چيخاريب گؤتورمگه چاليشيرلار. هانسي دسته توققالاري تامام اله کئچيرسه غلبه قازانير. دايره‌ده‌کيلر آياقلاريندان بيري جيزيقدان چيخماماق شرطي ايله چؤلده‌کيلردن بيريني ديگر آياغي ايله وورانا قدر چؤلده‌کيلر ايچريده‌کيلري توققا ايله دؤيورلر.شيفاهي خالق ادبياتي، اوشاق فولکلورو. "آلتون کيتاب" نشرياتي، باکي-2007. ص. 66.نوروز بايرامي ائنسکلوپئدياسي. باکي-2008 (شرق-غرب). ص.60.

 قایناق 
بؤلمه:آذربایجان خالق اویونلاری